== Baggrund ==
Idéen til "Costa Kalundborg" blev ifølge forsanger [[Michael Bundesen]] skabt ombord på hans daværende sejlbåd ''Ben Gun'', som han, i selskab med et par kammerater, havde liggende i industridelen af [[Kalundborg Havn]]. Om sommeren sejlede de rundt på [[Kalundborg Fjord]] samt i andre danske farvande, og når de gik fra borde, besøgte de [[Kalundborg]]s værtshuse. Idéen blev samlet op af den øvrige del af Shu-bi-duas tekstkollektiv og skrevet færdig under en arbejdsferie i [[Schweiz]].<ref name="hitmager">[https://www.sn.dk/kalundborg-kommune/hitmageren-her-blev-klima-sangen-costa-kalundborg-udklaekket/ Hitmageren: Her blev klima-sangen »Costa Kalundborg« udklækket] Af Stefan Andreasen
9. november 2020]</ref>
Ifølge guitarist [[Claus Asmussen]] begyndte bandet under skrivningen at forestille sig et [[tropisk]] Kalundborg med sandstrande, badegæster og palmer, ikke mindst fordi datidens klimadebat (1981-82) fokuserede på den stigende varme skabt af huller i [[ozonlaget]] samt en øget [[freon]]-mængde, og ikke på en [[CO2]]-bekymring som i 2020'erne. Bandets keyboardspiller [[Willy Pedersen]] lavede hurtigt en melodi i selskab med [[Michael Hardinger]], og nummeret tog ca. en halv time at fuldføre for hele tekstkollektivet.<ref>[https://vejr.tv2.dk/2020-02-05-tilbage-paa-costa-kalundborg-aergerligt-saa-meget-kom-til-at-passe Tilbage på Costa Kalundborg: Ærgerligt så meget kom til at passe]. [[TV 2]]</ref>
Musik Organisationer